CELEX: 62014CN0493
Language: et
Date: 2014-11-06 00:00:00
Title: Kohtuasi C-493/14: Eelotsusetaotlus, mille on esitanud Bundesfinanzgericht – Außenstelle Linz (Austria) 6. novembril 2014  – Dilly’s Wellnesshotel GmbH versus Finanzamt Linz

9.2.2015   
            
            
               ET
            
            
               Euroopa Liidu Teataja
            
            
               C 46/21
            
         Eelotsusetaotlus, mille on esitanud Bundesfinanzgericht – Außenstelle Linz (Austria) 6. novembril 2014 – Dilly’s Wellnesshotel GmbH versus Finanzamt Linz
   (Kohtuasi C-493/14)
   (2015/C 046/26)
   Kohtumenetluse keel: saksa
   
      Eelotsusetaotluse esitanud kohus
   
   Bundesfinanzgericht – Außenstelle Linz
   
      Põhikohtuasja pooled
   
   
      Kaebuse esitaja: Dilly’s Wellnesshotel GmbH
   
      Vastustaja: Finanzamt Linz
   
      Eelotsuse küsimused
   
   
               1.
            
            
               Kas liidu õigusega on vastuolus, kui abikava kasutab määruse (EÜ) nr 800/2008 (1) artiklis 25 ettenähtud erimenetlust, et saada seeläbi vabastust ELTL artikli 108 lõike 3 kohasest teatamiskohustusest, kuid ei täida määruse (EÜ) nr 800/2008 I peatükis sätestatud eri kohustusi ega sisalda ka viidet määrusele (EÜ) nr 800/2008?
            
         
               2.
            
            
               Kas liidu õigusega on vastuolus, kui abikava tugineb keskkonnaabi suhtes kohaldatavale erimenetlusele, mis on ette nähtud määruse (EÜ) nr 800/2008 artiklis 25, kuid II peatükis sätestatud tingimused, nimelt keskkonnakaitse meetmete ja/või energia säästmise meetmete edendamine kooskõlas määruse (EÜ) nr 800/2008 artikli 17 punktiga 1 ei ole täidetud?
            
         
               3.
            
            
               Kas liidu õigusega on vastuolus liikmesriigi õigusnormid, mis ei näe ette ajalist piirangut ega sisalda ka viidet vabastamisteatises osutatud ajavahemikule, mistõttu nähtub energiaaktsiisi tagastamise piiramine 10 aastale, nagu on ette nähtud määruse (EÜ) nr 800/2008 artikli 25 lõikes 3, vaid vabastamisteatisest?
            
         
      (1)  Komisjoni 6. augusti 2008. aasta määrus (EÜ) nr 800/2008 asutamislepingu artiklite 87 ja 88 kohaldamise kohta, millega teatavat liiki abi tunnistatakse ühisturuga kokkusobivaks (üldine grupierandi määrus) (ELT L 214, lk 3).